Leonardo Villar

Leonardo Villar Gómez (født 26. mars 1959 i Bogotá) er en colombiansk økonom, som siden januar 2021 har vært sentralbanksjef for Republikkens bank (Banco de la República), som er sentralbanken i Colombia.

Han har en bachelorgrad og en mastergrad i sosialøkonomi fra Universidad de los Andes, fra hhv. 1981 og 1983, og i 1986 tok han Master of Science-grad i samfunnsøkonomi ved London School of Economics, der han også startet på en Doktorgrad, men som han ikke fullførte. Han ble utnevnt til sentralbanksjef i januar 2021, og kom da fra stillingen som direktør i IMF med ansvar for Spania, Mexico, Colombia, Venezuela, Guatemala, Costa Rica, Salvador og Honduras.

Referanser

Eksterne lenker 
 Presentasjon hos sentralbanken

Sentralbanksjefer
Økonomer